Alan Garner

Alan Garner (17. oktober 1934) er en britisk forfatter kjent for sine fantastiske romaner for barn og ungdom og sine gjenfortellinger av tradisjonelle britiske eventyr og folkeminnefortellinger. Hans bok The Owl Service mottok Carnegie Medal in Literature i 1967.
Hans tekster, inkludert Trollstenen fra Brisingamen og Gomraths måne, er solid plantet i landskapet, historien og folkeminnet til området Cheshire i det nordvestlige England, hvor han selv ble født og vokste opp. Fortellingene hans er lokalisert i regionen og gjør bruk av den lokale dialekten.


== Liv ==
Garner er født i en arbeiderklassefamilie i Congleton og vokste opp i den nærliggende byen Alderley Edge. Han tilbrakte mye av sin ungdom i skogsområdet som lokalt var kjent som The Edge («kanten» eller «utkanten») og hvor han fikk tidlig interesse for regionens folkeminner. Han studerte kortvarig ved Universitetet i Oxford, men i 1957 flyttet han til nabolandsbyen Blackden hvor han kjøpte og pusset opp Toad Hall, en bygning fra tidlig moderne tid.
Garner er offiser av Order of the British Empire.


== Forfatterskap ==
Hans første roman, The Weirdstone of Brisingamen, ble utgitt i 1960. Det var en fantastisk roman for barn og ungdom med handling fra The Edge og som hadde elementer fra lokal folkeminne i fortellingen og blant romanens figurer. Garner fullførte en oppfølger, The Moon of Gomrath (1963), men unnlot å skrive den tredje boken i den trilogien han hadde sett for seg. Isteden skrev han rekke andre fantastiske romaner, Elidor (1965), The Owl Service (1967) og Red Shift (1973).
Etter å ha forlatt fantastisk litteratur som sjanger skrev Garner The Stone Book Quartet (1979), en serie av fire kortromaner som framstilte livene til fire generasjoner av sin egen familie. Han utga også britiske eventyr og folkeminnefortellinger som han gjenfortalte i en serie av bøker kalt Alan Garner's Fairy Tales of Gold (1979), Alan Garner's Book of British Fairy Tales (1984) og A Bag of Moonshine (1986). I sine påfølgende romaner, Strandloper (1996) og Thursbitch (2003), fortsatte han å skrive fortellinger som hadde Cheshire som bakteppe, skjønt de fantastiske elementene som karakteriserte hans tidligste romaner ble utelatt. I 2012 utga han til sist en tredje bok i Weirdstone-trilogien, Boneland.
Selv om Garners første bøker regnes som barnebøker, avviser Garner selv slike betegnelser: «Jeg har absolutt ikke skrevet for barn,» men hevdet at han skrev helt og holdent for seg selv. Neil Philip har i en bok om Garner pekt på at «alt Alan Garner har utgitt har vært utgitt for barn,» men også at det kan være at Garners bøker er et tilfelle hvor skillet mellom barne- og voksenlitteratur er «meningsløst» og at hans bøker istedenfor simpelthen bør bli likt og lest uansett alder.


== Bibliografi ==
RomanerThe Weirdstone of Brisingamen, 1960
The Moon of Gomrath, 1963
Elidor, 1965
The Owl Service, 1967
Red Shift, 1973
Strandloper, 1996
Thursbitch, 2003
Boneland, 2012NovellesamlingerThe Guizer: A Book of Fools, 1975
The Stone Book Quartet, 1979
The Lad of the Gad, 1980
Fairytales of Gold, 1980, illustrert av Michael Foreman
Book of British Fairy Tales, 1984, illustrert av Derek Collard
A Bag of Moonshine, 1986, illustrert av P. J. Lynch
Once Upon a Time, 1993
Collected Folk Tales, 2011Andre bøkerHolly from the Bongs: A Nativity Play, 1966
The Old Man of Mow, 1967
The Breadhorse, 1975
Jack and the Beanstalk, 1992
The Little Red Hen, 1997
The Well of the Wind, 1998
Grey Wolf, Prince Jack and the Firebird, 1998
The Voice That Thunders, 1997


== Referanser ==


== Litteratur ==
Butler, Charles (2009): «Children of the Stones: Prehistoric Sites in British Children's Fantasy, 1965–2005» i: Written on Stone: The Cultural Reception of British Prehistoric Monuments, Newcastle-upon-Tyne: Cambridge Scholars Publishing, s. 145–154.
Butler, Charles (2006): Four British Fantasists: Place and Culture in the Children's Fantasies of Penelope Lively, Alan Garner, Diana Wynne Jones, and Susan Cooper. Lanham MD: Scarecrow. ISBN 978-0-8108-5242-6.
Thompson, Raymond H. & Garner, Alan (subjekt) (12. april 1989): «Interview with Alan Garner».
The Blackden Trust (2008): «Toad Hall» Arkivert 8. november 2014 hos Wayback Machine..
Garner, Alan (6. juni 1968): «A Bit More Practice». Times Literary Supplement (London).
Garner, Alan (2010): «Introduction by the author» i: The Weirdstone of Brisingamen, 50th Anniversary Edition, London: HarperCollins Children's Books, s. 05–14.
Lake, Nick (2010): «A Note from the Publisher» i: The Weirdstone of Brisingamen, 50th Anniversary Edition, London: HarperCollins Children's Books, s. 315–320.
Pullman, Philip; Gaiman, Neil; Cooper, Susan; Nix, Garth; Almond, David & Faber, Michael (2010): «Praise for Garner» i: The Weirdstone of Brisingamen, 50th Anniversary Edition, London: HarperCollins Children's Books, s. 01–02.
Philip, Neil (1981): A Fine Anger: A Critical Introduction to the Work of Alan Garner. London: Collins. ISBN 0-00-195043-6.
«Alan Garner». I: De skriver för barn och ungdom; översatta nutidsförfattare. Bibliotekstjänst förlag, 1991. ISBN 91-7018-328-7


== Eksterne lenker ==
Alan Garner, artikkel i The Guardian
(en) Alan Garner på Internet Movie Database 
(en) Alan Garner hos The Movie Database 
(en) Alan Garner på Internet Speculative Fiction Database